
A V I Z

asupra proiectului de Lege privind regimul juridic al bunurilor imobile şi mobile preluate în mod abuziv de stat sau alte persoane juridice, pe baza prevederilor actelor normative referitoare la Casa de Administrare si Supraveghere a Bunurilor Inamice ( C.A.S.B.I. ) 

In conformitate cu prevederile art. 95 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare cu proiectul de Lege privind regimul juridic al bunurilor imobile şi mobile preluate în mod abuziv de stat sau alte persoane juridice, pe baza prevederilor actelor normative referitoare la Casa de Administrare si Supraveghere a Bunurilor Inamice ( C.A.S.B.I. ) – (P.L.x.50/13 februarie 2006), Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă menţionată  mai sus, în şedinţa din  22.02.2005.


Membrii comisiei  au examinat proiectul de lege supus  avizării, forma propusă de iniţiator, expunerea de motive, avizul favorabil al Consiliului Legislativ nr. 724/17.06.2005 precum şi punctul de vedere negativ al Guvernului. 

In urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu majoritate de voturi, avizarea favorabilă  a  proiectului de Lege. 

